int voirs goidshuys Item de voirs wynne sal jaerlijcx
den selven tmijn duende schuldich zijn allen de weghen
watleyden en grachten wel en loflijck te maken veghen
en ruymen en alsoe ten afscheyden loflijck ghemaect op
ghegraven en gheruymt laten alsoe dat de voirs goeden
daer bij niet bescadicht en wordden Desghelijcx sal de
wynne jaerlijcx den voirg tmijn duende de voirs goed
wel en loflijck bevreden alsoe dat daer bij de selve
goed niet bescadicht en wordden en daer toe den loeck
nemen op de voirs goed ter mynster schaden Ende
daer voe sal tvoirs goidshuys den selven wynne jairlijcx
cortten aen de weydehueringhe acht ende viertich stuvs
Item is voirweerde dat de voirs wynne sal moeghen trucken
en houwen ten behoirlijcken tijde en ter mynster schaden
tselve schaerhondt alsoe vre alst bynnen den voirg
tmijne vallen sal tijt vierdich Item de wynne sal jaerlijcx
de duyven te winte behoirlijcken voeden en spijsen op
zijnen cost Ende daer voe sal de selve wynne
jaerlijcx hebben de helicht vand jonghen duyven die
aldaer zijn sullen Item de voirs wynne sal jaerlijcx
int voirs hoff leven omtrent xv busselen walms
om dair mede de huyssinghen vand voirs hove tondhoud
Ende alsmen de selve xl busselen walms ald verdect
sal de voirs wynne den werckluden den montcost
gheven en tgoidsh sal de dachuen betalen Item sal
de voirs wynne de voirs huysinghen houden in goede
state en reparatien vand underster rijckelen nederdts
uutgenome vand metselien Ende zoe wes des wynne
beesten breken aen de voirs huysinghen dat sal de wyne
doen maken op zijnen cost Item voirts sal die vp selve
wynne alle strooe ende voesteringhe vand voirs goed
comen int voirs hof te meste bringhen en dat mest
vuen op de voirs landen tslants meesten profijte Item
alle verdroechde boemen en willeghen sal de winne
moeghe afhouden En voe elcken verdroechden boom
en willeghe wedomme setten twee leven poten